ከ9ሺ796 ኪሎ ሜትር በላይ የመንገድ ግንባታሥራዎች ተከናወኑ
– ባለፉት ሰባት ወራት ከ12 ነጥብ 6 ቢሊየን ብር በላይ በሆነ ወጭ ከ9ሺ796 ኪሎ ሜትር በላይ መንገድ ግንባታ፤ የደረጃ ማሻሻልና የጥገና ሥራዎች ማከናወኑን የኢትዮጵያ መንገዶች ባለሥልጣን አስታወቀ።የባለሥልጣኑ የኮምኒኬሽን ዳይሬክቶሬት ዳይሬክተር አቶ ሳምሶን ወንድሙ ለዋልታ እንደገለጹት ባለስልጣኑ 10ሺ873 ኪሎ ሜትር የመንገድ ግንባታ ሥራዎችን ለማከናወን አቅዶ የ9ሺ796 ነጥብ6 ኪሎ ሜትር መንገድ ግንባታ በማከናወን የእቅዱን 90 በመቶ አሳክቷል።እንደ አቶ ሳምሶን ገለጻ በበጀት ዓመቱ ለመንገድ ግንባታ 30 ቢሊዮን ብር የተመደበ ሲሆን  20ነጥብ 2 ቢሊዮን ብር ከመንግሥት ካዝና፤ 8ነጥብ8  ቢሊዮን ብር ከውጭ ብድርና እርዳታ 114ነጥብ4 ሚሊየን ብር ከመደበኛ በጀትና 931 ነጥብ2 ሚሊዮን ብር ከመንገድ ፈንድ የተገኘ መሆኑን ተናግረዋል።በአምስት ዓመቱ የዕድገትና ትራንስፎርሜሽን ዕቅድ በአጠቃላይ የጥገና ሥራዎችን ጨምሮ (መደበኛ ጥገናን ሳይጨምር) 14ሺ 787 ኪሎ ሜትር ለመገንባት ታቅዶ በ3 ዓመት ከ7ወራት ውስጥ 9ሺ455 ኪሎሜትር መንገድ መገንባቱን ገልጸዋል።እቅዱን ለማሳካት በሚያስችል መልኩ ሥራዎች እየተከናወኑ መሆናቸውንም አቶ ሳምሶን መናገራቸውን ዋልታ ኢንፎርሜሽን ማዕከል ዘግቧል።